title: Odluka (EU) 2019/2158 europske središnje banke od 5. prosinca 2019. o metodologiji i postupcima za utvrđivanje i prikupljanje podataka u vezi s faktorima naknade koji se upotrebljavaju za izračun godišnjih naknada za nadzor (ESB/2019/38)

text:
                  17.12.2019

                  HR

                  Službeni list Europske unije

                  L 327/99

         ODLUKA (EU) 2019/2158 EUROPSKE SREDIŠNJE BANKE
         od 5. prosinca 2019.
         o metodologiji i postupcima za utvrđivanje i prikupljanje podataka u vezi s faktorima naknade koji se upotrebljavaju za izračun godišnjih naknada za nadzor (ESB/2019/38)

            (preinaka)

         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 4. stavak 3., drugi podstavak i članak 30.,
         budući da:

                     (1)

                     Potreban je veći broj izmjena Odluke (EU) 2015/530 Europske središnje banke (ECB/2015/7) (2). Tu bi Odluku radi jasnoće trebalo preinačiti.

                     (2)

                     U skladu s člankom 10. stavkom 3. točkom (a) Uredbe (EU) br. 1163/2014 Europske središnje banke (ESB/2014/41) (3), faktori naknade koji se upotrebljavaju radi određivanja pojedinačne godišnje naknade za nadzor koja se plaća u odnosu na svaki nadzirani subjekt ili nadziranu grupu, predstavljaju sljedeći iznos na referentni datum: i. ukupne imovine; i ii. ukupne izloženosti riziku.

                     (3)

                     Uredbom (EU) br. 1163/2014 (ESB/2014/41) zahtijeva se da ESB do 2017. preispita tu uredbu, a osobito u odnosu na metodologiju i kriterije za izračun godišnjih naknada za nadzor koje se ubiru od svakog nadziranog subjekta i grupe. ESB je pokrenuo javno savjetovanje, te je uzimajući u obzir primljene odgovore, odlučio izmijeniti Uredbu (EU) br. 1163/2014 (ESB/2014/41) radi uvođenja revidiranog okvira za naknade za nadzor. Odluka (EU) 2015/530 (ECB/2015/7) utvrđuje detaljnije postupke za metodologiju i postupke za utvrđivanje i prikupljanje podataka u vezi s faktorima naknade koji se upotrebljavaju za izračun godišnjih naknada za nadzor.

                     (4)

                     U skladu s revidiranim okvirom na temelju Uredbe (EU) br. 1163/2014 (ECB/2014/41), referentni datum za naknade za nadzor trebao bi u pravilu i dalje biti 31. prosinca godine koja prethodi razdoblju za koje se naknade za nadzor izračunavaju. Time se omogućuje da informacije o nadzoru koje su već na raspolaganju ESB-u na temelju Odluke ESB/2014/29 (4) i u skladu s Provedbenom uredbom Komisije (EU) br. 680/2014 (5) (zajedničko izvješćivanje (COREP) i financijsko izvješćivanje (FINREP)) te na temelju Uredbe (EU) 2015/534 Europske središnje banke (ESB/2015/13) (6) (FINREP) upotrebljavaju kod izračuna godišnje naknade za nadzor za većinu obveznika naknade.

                     (5)

                     Nadzirani subjekti i nadzirane grupe koji ne podliježu obveznom izvješćivanju za bonitetne potrebe ili nadzirane grupe koje isključuju imovinu i/ili iznos izloženosti riziku društava kćeri sa sjedištem u državama članicama nesudionicama i trećim zemljama, trebali bi nastaviti sa zasebnim izvješćivanjem o faktorima naknade za potrebe izračuna naknada za nadzor. Članak 10. stavak 3. točka (bd) Uredbe (EU) br. 1163/2014 (ESB/2014/41) određuje da će se ti faktori naknade dostaviti dotičnom nacionalnom nadležnom tijelu s odgovarajućim referentnim datumom, u skladu s odlukom ESB-a.

                     (6)

                     Obveznici naknade koji moraju i dalje zasebno izvješćivati, trebaju dostaviti faktore naknade odgovarajućem nacionalnom nadležnom tijelu upotrebljavajući obrasce navedene u Prilogu I. i II. U slučaju nadziranih grupa s društvima kćerima sa sjedištem u državama članicama nesudionicama i trećim zemljama, obveznici naknade trebaju dostaviti objašnjenje o metodi upotrjebljenoj za utvrđivanje faktora naknade.

                     (7)

                     Potrebno je osigurati dosljednost između utvrđivanja faktora naknade za obveznike naknade za koje ESB već prima nadzorne informacije putem COREP-a i FINREP-a i faktora naknade za obveznike naknade koji trebaju zasebno dostavljati informacije za potrebe izračuna naknada za nadzor.

                     (8)

                     Za potrebe izračuna faktora naknade, članak 10. stavak 3. točka (c) Uredbe (EU) br. 1163/2014 (ESB/2014/41) utvrđuje mogućnost za isključivanje imovine i/ili iznosa izloženosti riziku društava kćeri sa sjedištem u državama članicama nesudionicama i trećim zemljama. Ti obveznici naknade trebaju obavijestiti ESB o tome namjeravaju li isključiti doprinos društava kćeri sa sjedištem u državama članicama nesudionicama i trećim zemljama samo za jedan faktor naknade ili za oba faktora naknade. Rok za dostavu obavijesti treba biti u skladu s revidiranom okvirom za izračun naknada za nadzor.

                     (9)

                     Za većinu podružnica koje plaćaju naknadu, obveza osiguravanja revizorske provjere kao sredstva potvrde ukupne imovine podružnice za potrebe izračuna naknade za nadzor ocijenjena je kao nerazmjerna u okviru revizije Uredbe (EU) br. 1163/2014 (ESB/2014/41). Dostatno je da podružnice koje plaćaju naknadu dostave odgovarajućem nacionalnom nadležnom tijelu dopis uprave koje potvrđuje ukupnu imovinu podružnice.

                     (10)

                     Članak 10. stavak 5. Uredbe (EU) br. 1163/2014 (ESB/2014/41) određuje da će u slučaju da obveznik naknade ne dostavi faktore naknade, ESB utvrditi faktore naknade u skladu s odlukom ESB-a.

                     (11)

                     Ova bi Odluka trebala utvrditi metodologiju i postupke za utvrđivanje i prikupljanje podataka u vezi s faktorima naknade, kao i postupke za dostavljanje faktora naknade od strane obveznika naknade koji trebaju i dalje zasebno izvješćivati za potrebe izračuna naknada za nadzor i dostave takvih podataka ESB-u od strane nacionalnih nadležnih tijela. Osobito bi se trebalo utvrditi format, učestalost i vrijeme takve dostave, kao i vrste provjere kvalitete koje bi nacionalna nadležna tijela trebala provesti prije dostavljanja faktora naknade ESB-u.

                     (12)

                     Potrebno je odrediti postupak za djelotvorno provođenje tehničkih izmjena priloga ovoj Odluci, pod uvjetom da te izmjene ne mijenjanju temeljni konceptualni okvir niti utječu na teret izvješćivanja. Nacionalna nadležna tijela mogu predložiti navedene tehničke izmjene Odboru za statistiku Europskog sustava središnjih banaka (ESSB), čije će se stajalište uzeti u obzir tijekom provođenja ovog postupka,

                     (13)

                     Radi osiguravanja dosljednosti s revidiranim okvirom za izračun naknada za nadzor na temelju Uredbe (EU) br. 1163/2014 (ESB/2014/41) koja određuje prijelazna uređenja u odnosu na razdoblje za koje se plaća naknada za 2020. godinu, ova bi odluka trebala stupiti na snagu početkom 2020.,

               DONIJELO JE OVU ODLUKU:

            Članak 1.
            Predmet i područje primjene
            Ovom se Odlukom propisuju metodologija i postupci za utvrđivanje i prikupljanje podataka u vezi s faktorima naknade koji se upotrebljavaju kod izračuna godišnjih naknada za nadzor koje se ubiru u odnosu na nadzirane subjekte i nadzirane grupe na temelju Uredbe (EU) br. 1163/2014 (ESB/2014/41) i dostavljanje faktora naknade od strane obveznika naknade navedenih u članku 10. stavku 3. točki (bd) te Uredbe, kao i postupci za dostavu takvih podataka ESB-u od strane nacionalnih nadležnih tijela.
            Ova se Odluka primjenjuje na obveznike naknade i nacionalna nadležna tijela.

            Članak 2.
            Definicije
            Osim ako nije drukčije propisano, definicije sadržane u članku 2. Uredbe (EU) br. 1163/2014 (ESB/2014/41) primjenjuju se za potrebe ove Uredbe zajedno sa sljedećim definicijama:

                        1.

                        „radni dan” znači dan koji nije subota, nedjelja ili neradni dan u državi članici u kojoj odgovarajuće nacionalno nadležno tijelo ima sjedište;

                        2.

                        „upravljačko tijelo” znači upravljačko tijelo kako je definirano u članku 3. točke 7. Direktive 2013/36/EU Europskog parlamenta i Vijeća (7).

            Članak 3.
            Metodologija za utvrđivanje faktora naknade

               1.   Za nadzirane subjekte i nadzirane grupe koje podliježu obveznom izvješćivanju za bonitetne svrhe i nadzirane grupe koje nisu obavijestile ESB u skladu s člankom 4. o svojoj odluci da isključe imovinu i/ili iznos izloženosti riziku društava kćeri sa sjedištem u državama članicama nesudionicama i trećim zemljama, ESB će utvrditi odnosne faktore naknade u skladu sa sljedećim:

                           (a)

                           Iznos ukupne izloženosti riziku za odgovarajući referentni datum određen u članku 10. stavku 3. točki (ba) ili (bc) Uredbe (EU) br. 1163/2014 (ESB/2014/41), utvrdit će se upućivanjem na obrazac za kapitalne zahtjeve za zajedničko izvješćivanje (COREP) naveden u Prilogu I. Provedbenoj uredbi (EU) br. 680/2014 (dalje u tekstu: „obrazac za kapitalne zahtjeve”), kako je dostavljen od strane nacionalnih nadležnih tijela ESB-u u skladu s Odlukom ESB/2014/29. Za podružnicu koja plaća naknadu i dvije ili više podružnica koje plaćaju naknadu koje se smatraju jednom podružnicom u skladu s člankom 3. stavkom 3. Uredbe (EU) br. 1163/2014 (ESB/2014/41), ukupan iznos izloženosti riziku jednak je nuli.

                           (b)

                           Ukupna imovina za odgovarajući referentni datum određena u članku 10. stavku 3. točki (ba), (bb) ili (bc) Uredbe (EU) br. 1163/2014 (ESB/2014/41) utvrđuje se upućivanjem na „bilancu” u obrascu za financijsko izvješćivanje (FINREP)”: obrasci za imovinu navedeni u Prilozima III i IV. Provedbenoj uredbi (EU) br. 680/2014; i bilancu: obrasci za imovinu navedeni u Prilogu I., II, IV. I V., te podatkovne točke nadzornog financijskog izvješćivanja navedene u Prilogu III. Uredbi (EU) 2015/534 (ESB/2015/13) kako su dostavljene ESB-u od strane nacionalnih nadležnih tijela u skladu s Odlukom ESB/2014/29 i Uredbom (EU) 2015/534 (ESB/2015/13). U slučaju podružnice koja plaća naknadu, upravitelj te podružnice, ili ako upravitelj nije na raspolaganju, upravljačko tijelo kreditne institucije koje osniva podružnicu koja plaća naknadu, potvrđuje ukupnu imovinu podružnice koja plaća naknadu putem dopisa uprave dostavljenom odgovarajućem nacionalnom nadležnom tijelu.

               2.   Za nadzirane grupe koje podliježu obveznom izvješćivanju za bonitetne potrebe i koje obavještavaju ESB u skladu s člankom 4. o svojoj odluci za isključivanje imovine i/ili iznosa izloženosti riziku društava kćeri sa sjedištem u državama članicama nesudionicama i trećim zemljama, ESB će utvrditi odnosne faktore naknade na temelju podataka koje su te nadzirane grupe izračunale u skladu s dolje navedenim točkama (a) i (b) i dostavile odgovarajućem nacionalnom nadležnom tijelu u skladu a člankom 5.

                           (a)

                           Ukupna izloženost za odgovarajući referentni datum naveden u članku 10. stavku 3. točkama (ba) ili (bc) Uredbe (EU) br. 1163/2014 (ESB/2014/41) utvrđuje se upućivanjem na obrazac za kapitalne zahtjeve, iz koje se odbija sljedeće:

                                       i.

                                       doprinos ukupne izloženosti grupe za društva kćeri sa sjedištem u državama članicama nesudionicama ili trećim zemljama kako je navedeno u izvješću COREP: „solventnost grupe: obrazac „informacije o povezanim društvima” naveden u Prilogu I. Provedbenoj uredbi (EU) br. 680/2014 (dalje u tekstu: „solventnost grupe: obrazac o informacijama o povezanim društvima”); i

                                       ii.

                                       doprinos ukupne izloženosti grupe za društva kćeri sa sjedištem u državama članicama nesudionicama ili trećim zemljama koja nisu uključena u izvješću za solventnost grupe: obrazac o informacijama o povezanim društvima koji se dostavlja u skladu s Prilogom I. ovoj odluci.

                           (b)

                           Ukupna imovina za odgovarajući referentni datum određen u članku 10. stavku 3., točkama (ba), (bb) ili (bc) Uredbe (EU) br. 1163/2014 (ESB/2014/41) utvrđuje se agregiranjem ukupne imovine objavljene u zakonski propisanim financijskim izvještajima svih nadziranih subjekata koji imaju sjedište u državama članicama sudionicama i koji pripadaju nadziranoj grupi ako postoji, ili agregiranjem na drugi način ukupne imovine navedene u odgovarajućem(-im) izvještajnom(-im) paketu(-ima) koji(-e) za sastavljanje konsolidiranih financijskih izvješća na razini grupe koriste nadzirani subjekti ili grupa kreditnih institucija koje plaćaju naknadu. Radi izbjegavanja dvostrukog brojanja, obveznik naknade ima mogućnost ukloniti pozicije unutar grupe među svim nadziranim subjektima koji imaju sjedište u državama članicama sudionicama. Svaki goodwill uključen u konsolidirane financijske izvještaje matičnog društva nadzirane grupe mora biti uključen u agregiranje; isključivanje goodwilla dodijeljenog društvima kćerima sa sjedištem u državama članicama nesudionicama ili trećim zemljama je neobvezno. Ako obveznik naknade upotrebljava zakonski propisane financijske izvještaje, revizor potvrđuje da ukupna imovina odgovara ukupnoj imovini objavljenoj u revidiranim zakonski propisanim financijskim izvještajima pojedinačnih nadziranih subjekata. Ako obveznik naknade upotrebljava izvještajne pakete, revizor potvrđuje ukupnu imovinu upotrijebljenu za izračun godišnje naknade za nadzor provođenjem odgovarajuće provjere upotrijebljenih izvještajnih paketa. U svim slučajevima, revizor potvrđuje da postupak agregiranja ne odstupa od postupka utvrđenog ovom Odlukom i da je izračun koji je napravio obveznik naknade usklađen s računovodstvenom metodom upotrijebljenom za konsolidiranje financijskih izvješća grupe subjekata koji plaćaju naknadu.

               3.   Nadzirane grupe koje podliježu obveznom izvješćivanju za bonitetne potrebe, utvrđuju ukupnu imovinu i ukupnu izloženost riziku, kako su definirani u skladu s člankom 2. točkama 12. i 13. Uredbe (EU) br. 1163/2014 (ESB/2014/41), za odgovarajući referentni datum određen u članku 10. stavku 3. točki (ba), (bb) ili (bc) Uredbe (EU) br. 1163/2014 (ESB/2014/41), te ih dostavljaju odgovarajućem nacionalnom nadležnom tijelu u skladu s člankom 5. U slučaju podružnice koja plaća naknadu, upravitelj te podružnice, ili ako upravitelj nije na raspolaganju, upravljačko tijelo kreditne institucije koje osniva podružnicu koja plaća naknadu, potvrđuje ukupnu imovinu podružnice koja plaća naknadu putem dopisa uprave dostavljenom odgovarajućem nacionalnom nadležnom tijelu.

            Članak 4.
            Obavijest o odbitku imovine i/ili iznosa izloženosti riziku društava kćeri sa sjedištem u državama članicama nesudionicama i trećim zemljama
            Obveznici naknade koji namjeravaju isključiti imovinu i/ili iznos izloženosti riziku društava kćeri sa sjedištem u državama članicama nesudionicama i trećim zemljama u skladu s člankom 10. stavkom 3. točkom (c) Uredbe (EU) br. 1163/2014 (ESB/2014/41) obavještavaju ESB o svojoj odluci najkasnije do 30. rujna razdoblja za koje se izračunava naknada. U obavijesti se navodi primjenjuje li se odbitak doprinosa društava kćeri sa sjedištem u državama članicama nesudionicama i trećim zemljama na ukupan faktor naknade za izloženost riziku, na ukupan faktor naknade za imovinu ili na oba faktora naknade. Ako ESB nije primio tu obavijest do 30. rujna razdoblja naknade za koje se izračunava naknada, ukupna izloženost riziku i ukupna imovina utvrđuju se u skladu s člankom 3. stavkom 1. Ako ESB pravovremeno primi više od jedne obavijesti, prednost ima posljednja obavijest koju je ESB primio do 30. rujna razdoblja naknade za koje se izračunava naknada.

            Članak 5.
            Obrasci za izvješćivanje o faktorima naknade nacionalnim nadležnim tijela od strane obveznika naknade

               1.   Za obveznike naknade čiji su faktori naknade utvrđeni u skladu s člankom 3. stavkom 2. ili 3., dostavljaju faktore naknade svake godine odgovarajućem nacionalnom nadležnom tijelu na datume za dostavu podataka navedene u članku 6. Faktori naknade dostavljaju se upotrebom obrazaca iz Priloga I. i II. U slučaju nadzirane grupe s podružnicama sa sjedištem u državama članicama nesudionicama i trećim zemljama, obveznik naknade daje objašnjenje o metodi korištenoj za postupanje u skladu s člankom 3. stavkom 2. ili 3. u stupcu za primjedbe predviđenom za ove potrebe u odgovarajućem prilogu.

               2.   Obveznici naknade dostavljaju izvješće revizora ili dopis uprave u skladu s člankom 3. stavcima 2. i 3., odgovarajućem nacionalnom nadležnom tijelu do datuma za dostavu podataka navedenih u članku 6.

            Članak 6.
            Datumi za dostavu podataka

               1.   Obveznici naknade čiji se faktori naknade utvrđuju u skladu s člankom 3. stavcima 2. i 3. dostavljaju faktore naknade odgovarajućem nacionalnom nadležnom tijelu završetka poslovanja na datum za dostavu izvješća za tromjesečno izvješćivanje za treće tromjesečje utvrđeno u članku 3. stavku 1. točki (b) Provedbene uredbe (EU) Br. 680/2014 razdoblja naknade za koje se izračunava naknada ili sljedećeg radnog dana ako datum za dostavu podataka nije radni dan.

               2.   Nacionalna nadležna tijela dostavljaju ESB-u faktore naknade navedene u stavku 1. najkasnije do završetka poslovanja desetog radnog dana nakon datuma za dostavu podataka određenog u stavku 1. Nakon toga, ESB se obvezuje provjeriti primljene podatke u roku od petnaest radnih dana od primitka. Ako ESB tako zatraži, nacionalna nadležna tijela obvezuju se obrazložiti ili pojasniti podatke.

               3.   ESB dodjeljuje svakom obvezniku naknade pristup svojim faktorima naknade najkasnije do 15. siječnja godine koja slijedi razdoblje za koje se plaća naknada. Obveznicima naknade određuje se rok od petnaest radnih dana unutar kojeg mogu dati primjedbe na faktore naknade i dostaviti revidirane podatke na razmatranje, ako smatraju da su faktori naknade netočni. Ovo razdoblje počinje na dan kada su obveznici naknade imali mogućnost pristupa faktorima naknade. Nakon toga, faktori naknade će se primijeniti na izračun godišnjih naknada za nadzor. Sve promjene podataka primljene nakon tog razdoblja neće se uzeti u obzir i stoga neće dovesti do promjene faktora naknadne.

            Članak 7.
            Provjere kvalitete podataka
            Nacionalna nadležna tijela nadziru i osiguravaju kvalitetu i pouzdanost podataka u vezi s faktorima naknade prikupljenih od obveznika naknade u skladu s člankom 3. stavkom 2. i 3. prije nego što ih dostave ESB-u. Nacionalna nadležna tijela primjenjuju provjere kontrole kako bi utvrdila je li se postupilo u skladu s metodologijom utvrđenom u članku 3. ESB ne ispravlja niti mijenja podatke u vezi s faktorima naknade koje su dostavili obveznici naknade. Obveznici naknade obvezuju se unijeti sve ispravke ili izmjene i dostaviti ih nacionalnim nadležnim tijelima. Nacionalna nadležna tijela obvezuju se dostaviti ESB-u sve ispravljene ili izmijenjene podatke koje su primila. Kada dostavljaju podatke u vezi s faktorima naknade, nacionalna nadležna tijela obvezuju se: (a) dostaviti informacije o svim značajnim događajima koji proizlaze iz tih podataka, i (b) obavijestiti ESB o razlozima za sve značajne ispravke ili izmjene tih podataka. Nacionalna nadležna tijela moraju osigurati da će ESB dobiti potrebne ispravke ili izmjene podataka.

            Članak 8.
            Utvrđivanje faktora naknade od strane ESB-a u slučaju da faktori naknade nisu dostupni ili u slučaju da ispravci ili izmjene nisu dostavljeni
            U slučaju da faktor naknade nije dostupan ESB-u ili obveznik naknade nije dostavio pravovremeno revidirane podatke, izmjene ili ispravke podataka koji se odnose na faktore naknade u skladu s člankom 6. stavkom 3. Ili člankom 7., ESB će upotrijebiti dostupne mu informacije radi utvrđivanja faktora naknade koji nedostaje.

            Članak 9.
            Pojednostavljeni postupak izmjena
            Uzimajući u obzir stajališta Odbora za statistiku, Izvršni odbor ESB-a ovlašten je unijeti tehničke izmjene u priloge ovoj Odluci pod uvjetom da takve izmjene ne mijenjaju temeljni konceptualni okvir i ne utječu na teret izvješćivanja za obveznike naknade. Izvršni odbor izvješćuje Upravno vijeće o svakoj takvoj izmjeni bez odgađanja.

            Članak 10.
            Stavljanje izvan snage

               1.   Odluka (EU) 2015/530 (ESB/2015/7) stavlja se izvan snage.

               2.   Upućivanja na Odluku koja je stavljena izvan snage tumače se kao upućivanja na ovu Odluku i čitaju se u skladu s korelacijskom tablicom iz Priloga III.

            Članak 11.
            Stupanje na snagu
            Ova Odluka stupa na snagu trećeg dana od dana objave u Službenom listu Europske unije.

            Sastavljeno u Frankfurtu na Majni 5. prosinca 2019.

                  Predsjednica ESB-a

               Christine LAGARDE

            (1)  SL L 287, 29.10.2013., str. 63.

            (2)  Odluka Europske središnje banke (EU) 2015/530 od 11. veljače 2015. o metodologiji i postupcima za utvrđivanje i prikupljanje podataka u vezi s faktorima naknade koji se upotrebljavaju za izračun godišnjih naknada za nadzor (ESB/2015/7) (SL L 84, 28.3.2015., str. 67.).

            (3)  Uredba (EU) br. 1163/2014 Europske središnje banke od 22. listopada 2014. o naknadama za nadzor (ESB/2014/41) (SL L 311, 31.10.2014., str. 23.).

            (4)  Odluka ESB/2014/29 od 2. srpnja 2014. o dostavi nadzornih podataka Europskoj središnjoj banci, o kojima nadzirani subjekti izvješćuju nacionalna nadležna tijela sukladno Provedbenim uredbama Komisije (EU) br. 680/2014 i (EU) 2016/2070 (SL L 214, 19.7.2014., str. 34.).

            (5)  Provedbena uredba Komisije (EU) br. 680/2014 od 16. travnja 2014. o utvrđivanju provedbenih tehničkih standarda o nadzornom izvješćivanju institucija u skladu s Uredbom (EU) br. 575/2013 Europskog parlamenta i Vijeća (SL L 191, 28.6.2014., str. 1.).

            (6)  Uredba (EU) 2015/534 Europske središnje banke od 17. ožujka 2015. o izvješćivanju o nadzornim financijskim podacima (ESB/2015/13) (SL L 86, 31.3.2015., str. 13.).

            (7)  Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ i stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.).

            PRILOG I.

                           IZRAČUN NAKNADA

                           Referentni datum

                           NAZIV

                           UKUPNA IZLOŽENOST RIZIKU

                           Datum dostave

                           Oznaka MFI

                           Oznaka LEI

                           Stavka

                           Vrsta institucije

                           Izvor za iznos izloženosti riziku

                           Iznos izloženosti riziku

                           Primjedbe

                           010

                           020

                           030

                           040

                           010

                        UKUPNA IZLOŽENOST RIZIKU izračunata u skladu s člankom 92. stavkom 3. Uredbe (EU) br. 575/2013 Europskog parlamenta i Vijeća

                           (1), (2) ili (3)

                        COREP C 02.00, redak 010

                           020

                           DOPRINOS DRUŠTAVA KĆERI u državama članicama nesudionicama i trećim zemljama

                        COREP C 06.02, stupac 250 (SUM)

                        1021

                        Subjekt 1

                        1022

                        Subjekt 2

                        1023

                        Subjekt 3

                        1024

                        Subjekt 4

                        …..

                        Subjekt...

                        N

                        Subjekt N

                           030

                           IZNOS UKUPNE IZLOŽENOSTI RIZIKU nadzirane grupe uz odbitak DOPRINOSA DRUŠTAVA KĆERI u državama članicama nesudionicama i trećim zemljama: stavka 030 je jednaka stavci 010 umanjeno za stavku 020 umanjeno za zbroj stavki 1021 do N

                        Ovaj se obrazac mora ispuniti u skladu s uputama koje su zasebno dostupne.

            PRILOG II.

                           IZRAČUN NAKNADA

                           Referentni datum

                           NAZIV

                           UKUPNA IMOVINA

                           Datum dostave

                           Oznaka MFI

                           Oznaka LEI

                           Stavka

                           Vrsta institucije

                           Potvrda revizorske provjere ili dopisa uprave za podružnice koje plaćaju naknadu (Da/Ne)

                           Ukupno imovina

                           Primjedbe

                           010

                           020

                           030

                           040

                           010

                           UKUPNA IMOVINA u skladu s člankom 51. stavkom 2. ili 4. Uredbe (EU) br. 468/2014 (ESB/2014/17)

                           (3)

                           020

                           UKUPNA IMOVINA u skladu s člankom 2. stavkom 12. točkom (b) ili (c) Uredbe (EU) br. 1163/2014 (ESB/2014/41)

                           (4)

                           (Da/Ne)

                           030

                           UKUPNA IMOVINA u skladu s člankom 3. stavkom 2. točkom (b) ove Odluke: stavka 030 je jednaka stavci 031 umanjeno za stavku 032 uvećano za stavku 033 umanjeno za stavku 034

                           (2) ili (5)

                           (Da/Ne)

                        031

                        Ukupna imovina svih subjekata u grupi koji imaju sjedište u državama članicama sudionicama –obvezno

                        032

                        Pozicije unutar grupe između nadziranih subjekata sa sjedištem u državama članicama sudionicama (iz izvještajnih paketa koji se koriste za uklanjanje salda za potrebe grupnog izvještavanja) – neobvezno

                        033

                        Goodwill uključen u konsolidirane financijske izvještaje matičnog društva nadzirane grupe – obvezno

                        034

                        Goodwill raspodijeljen društvima kćerima sa sjedištem u državama članicama nesudionicama i trećim zemljama – neobvezno

                        Ovaj se obrazac mora ispuniti u skladu s uputama koje su zasebno dostupne.

            PRILOG III.

               KORELACIJSKA TABLICA

                        Odluka (EU) 2015/530 (ESB/2015/7)

                        Ova odluka

                        Članak 1.
                        Članak 2.
                        —

                        Članak 1.
                        Članak 2.
                        Članak 4.

                        Članak 3., prva rečenica
                        Članak 3., druga rečenica
                        Članak 3., treća rečenica
                        Članak 4.
                        Članak 5.
                        Članak 6.

                        Članak 5. stavak 1., druga rečenica
                        Članak 5. stavak 2.
                        Članak 5. stavak 1., treća rečenica
                        Članak 6.
                        Članak 7.
                        Članak 5. stavak 1., prva rečenica

                        Članak 7.

                        Članak 3.

                        Članak 8.
                        Članak 9.
                        Članak 10.
                        —
                        Prilozi I. – II.
                        —

                        Članak 8.
                        Članak 9.
                        Članak 10.
                        Članak 11.
                        Prilozi I. – II.
                        Prilog III.


title: Odluka Predsjedništva Europskog Parlamenta od 16. prosinca 2019. o izmjeni Provedbenih mjera Statuta zastupnika u Europskom parlamentu2019/C 431/09

text:
                  23.12.2019

                  HR

                  Službeni list Europske unije

                  C 431/9

         ODLUKA PREDSJEDNIŠTVA EUROPSKOG PARLAMENTA
         od 16. prosinca 2019.

            o izmjeni
            Provedbenih mjera Statuta zastupnika u Europskom parlamentu

         (2019/C 431/09)
         PREDSJEDNIŠTVO EUROPSKOG PARLAMENTA,
         uzimajući u obzir Ugovor o funkcioniranju Europske unije, a posebno njegov članak 223. stavak 2.,
         uzimajući u obzir Statut zastupnika u Europskom parlamentu (1),
         uzimajući u obzir članak 25. Poslovnika Europskog parlamenta,
         budući da:

                     (1)

                     U skladu s člankom 69. stavkom 1. Provedbenih mjera Statuta zastupnika u Europskom parlamentu (2) (dalje u tekstu „Provedbene mjere”) iznos putnih troškova koji se nadoknađuju, dnevnica i naknade za opće troškove Predsjedništvo može godišnje indeksirati najviše do stope koja je jednaka stopi godišnje inflacije u Europskoj uniji za listopad prethodne godine i koju je objavio Eurostat.

                     (2)

                     Eurostat je 15. studenoga 2019. objavio da stopa inflacije u Europskoj uniji za razdoblje od listopada 2018. do listopada 2019. iznosi 1,1 %. Novi iznosi koji proizlaze iz prilagodbe potrebne kako bi se uzela u obzir ta stopa inflacije trebali bi se primjenjivati od 1. siječnja 2020. te bi u skladu s tim trebalo izmijeniti Provedbene mjere.

                     (3)

                     U skladu s člankom 69. stavkom 2. Provedbenih mjera najveći iznos za pokrivanje troškova parlamentarne pomoći iz članka 33. stavka 4. tih mjera koji se isplaćuje za osobne suradnike indeksira se godišnje, ako je to potrebno, na temelju podataka definiranih u skladu s člankom 65. Pravilnika o osoblju za dužnosnike Europske unije donesenog Uredbom Vijeća (EEZ, Euratom, EZUČ) br. 259/68 (3).

                     (4)

                     Komisija je s tim u vezi odredila stopu prilagodbe za 2019. u visini od 2 %. Shodno tome, najveći mjesečni iznos za pokrivanje troškova parlamentarne pomoći trebalo bi povećati na 25 442 EUR s učinkom od 1. srpnja 2019.,

               DONIJELO JE OVU ODLUKU:

            Članak 1.
            Provedbene mjere mijenjaju se kako slijedi:

                        (1)

                        članak 20. stavak 1. mijenja se kako slijedi:

                                    (a)

                                    točka (a) zamjenjuje se sljedećim:

                                                „(a)

                                                za dio puta od 0 do 50 km: 23,89 EUR;”;

                                    (b)

                                    točka (c) zamjenjuje se sljedećim:

                                                „(c)

                                                za dio puta od 251 do 1 000 km: 0,07 EUR/km;”;

                        (2)

                        članak 22. mijenja se kako slijedi:

                                    (a)

                                    stavak 1. zamjenjuje se sljedećim:

                                       „1.   Najveći godišnji iznos koji se može nadoknaditi za putne troškove nastale u slučajevima iz članka 10. stavka 1. točke (b) je 4 503 EUR.”;

                                    (b)

                                    prvi podstavak stavka 3. zamjenjuje se sljedećim:

                                       „3.   Najveći godišnji iznos koja se može nadoknaditi za putne troškove stvarno nastale u slučajevima kad predsjednici odbora ili pododbora putuju na konferencije ili događaje koji se bave pitanjima od europskog interesa koja spadaju u djelokrug njihovog odbora ili pododbora i imaju parlamentarnu dimenziju je 4 503 EUR. Za sudjelovanje u takvim događajima potrebno je prethodno dopuštenje predsjednika Parlamenta izdano nakon potvrde da su dostupna sredstva u okviru navedenog najvećeg iznosa.”;

                        (3)

                        u članku 24. stavak 2. zamjenjuje se sljedećim:

                           „2.   Ako se službena aktivnost odvija na području Unije, zastupnik prima paušalnu naknadu u iznosu od 323 EUR.”;

                        (4)

                        u članku 26. stavak 2. zamjenjuje se sljedećim:

                           „2.   Mjesečni iznos naknade iz članka 25. je 4 563 EUR”;

                        (5)

                        u članku 33. stavak 4. zamjenjuje se sljedećim:

                           „4.   Najveći mjesečni iznos koji se može isplatiti za osobne suradnike iz članka 34. je 25 442 EUR s učinkom od 1. srpnja 2019.”.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
            Ova se Odluka primjenjuje od 1. siječnja 2020., osim članka 1. stavka 5., koji se primjenjuje od 1. srpnja 2019.

            (1)  Odluka 2005/684/EZ, Euratom Europskog parlamenta od 28. rujna 2005. o donošenju Statuta članova Europskog parlamenta (SL L 262, 7.10.2005., str. 1.).

            (2)  Odluka Predsjedništva Europskog parlamenta od 19. svibnja i 9. srpnja 2008. o Provedbenim mjerama Statuta zastupnika u Europskom parlamentu (SL C 159, 13.7.2009., str. 1.)

            (3)  SL L 56, 4.3.1968., str. 1.


title: Odluka (EU) 2019/2216 Europske središnje banke od 28. studenoga 2019. o izmjeni Odluke (EU) 2015/298 o privremenoj raspodjeli prihoda Europske središnje banke (ESB/2019/36)

text:
                  23.12.2019

                  HR

                  Službeni list Europske unije

                  L 332/183

         ODLUKA (EU) 2019/2216 EUROPSKE SREDIŠNJE BANKE
         od 28. studenoga 2019.
         o izmjeni Odluke (EU) 2015/298 o privremenoj raspodjeli prihoda Europske središnje banke (ESB/2019/36)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije,
         uzimajući u obzir Statut Europskog sustava središnjih banaka i Europske središnje banke, a posebno njegov članak 33.
         budući da:

                     (1)

                     Odluka (EU) 2016/2247 Europske središnje banke (ECB/2016/35) (1) odnosi se na utvrđivanje rezervacije za financijske rizike u bilanci Europske središnje banke. Potrebno je pozvati se na ovu rezervacije za financijske rizike u članku 3. Odluke (EU) 2015/298 Europske središnje banke (ESB/2014/57) (2).

                     (2)

                     Odluku (EU) 2015/298 (ESB/2014/57) potrebno je stoga na odgovarajući način izmijeniti,

               DONIJELO JE OVU ODLUKU:

            Članak 1.
            Izmjena
            Članak 3. Odluke (EU) 2015/298 (ESB/2014/57) zamjenjuje se sljedećim:

               Odstupanjem od članka 2., Upravno vijeće odlučuje prije kraja financijske godine o zadržavanju cijelog prihoda ili dijela prihoda ESB-a iz tog članka u mjeri potrebnoj da bi se osiguralo da iznos raspodijeljenog prihoda ne premaši neto dobit ESB-a u toj godini. Takva se odluka donosi u slučaju kada, na temelju obrazložene procjene koju izrađuje Izvršni odbor, Upravno vijeće očekuje da će ESB ostvariti ukupni godišnji gubitak ili da će ostvariti godišnju neto dobit koja je manja od procijenjenog iznosa njegovog prihoda iz članka 2. Upravno vijeće može odlučiti prije kraja financijske godine da će prenijeti cijeli prihod ili dio prihoda ESB-a iz tog članka u rezervacije za financijske rizike.

            Članak 2.
            Stupanje na snagu
            Ova Odluka stupa na snagu 31. prosinca 2019.

            Sastavljeno u Frankfurtu na Majni, 28. studenoga 2019.

                  Predsjednica ESB-a

               Christine LAGARDE

            (1)  Odluka (EU) 2016/2247 Europske središnje banke od 3. studenoga 2016. o godišnjim financijskim izvještajima Europske središnje banke (ESB/2016/35) (SL L 347, 20.12.2016., str. 1.).

            (2)  Odluka (EU) 2015/298 Europske središnje banke od 15. prosinca 2014. o privremenoj raspodjeli prihoda Europske središnje banke (ESB/2014/57) (SL L 53, 25.2.2015., str. 24.).


Odluka Komisije od 11/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8988 - ENERGIZER / SPECTRUM BRANDS (BATTERY AND PORTABLE LIGHTING BUSINESS)) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 18/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9433 - MEIF 6 FIBRE / KCOM GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 11/12/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9505 - DAIMLER AG / SWISS RE LTD / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 16/12/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9631 - KENNEDY-WILSON HOLDINGS / AXA GROUP / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 16/12/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9589 - FEDRIGONI / RITRAMA GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/11/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9553 - DOMO INVESTMENT GROUP / SOLVAY PERFORMANCE POLYAMIDES BUSINESS IN THE EEA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 16/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9466 - INFINEON / CYPRESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 05/09/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9416 - BOLLORE GROUP / M7 GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 06/12/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9652 - MARQUARD & BAHLS / STARWOOD CAPITAL / GCA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/03/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9163 - DA AGRAVIS MACHINERY / KONEKESKO EESTI / KONEKESKO LATVIJA / KONEKESKO LIETUVA / KONEKESKO FINNISH AGRIMACHINERY TRADE BUSINESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 02/12/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9555 - RECRUIT / MUBK / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 20/12/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9645 - PLATINUM EQUITY GROUP / CISION) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 17/12/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9634 - PSP / AVIVA / GALLERI K) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/12/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9653 - PON TYRE GROUP / GILDE FUND V / GUNDLACH AUTOMOTIVE CORPORATION) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Suda od 11. veljače 2020. o službenim blagdanima i sudskim praznicima

text:
                  23.3.2020

                  HR

                  Službeni list Europske unije

                  C 95/2

         ODLUKA SUDA
         od 11. veljače 2020.
         o službenim blagdanima i sudskim praznicima
         (2020/C 95/02)
         SUD,
         uzimajući u obzir članak 24. stavke 2., 4. i 6. Poslovnika,
         budući da u skladu s tom odredbom treba utvrditi popis službenih blagdana i datume sudskih praznika,
         DONOSI SLJEDEĆU ODLUKU:

               Članak 1.

            Popis službenih blagdana u smislu članka 24. stavaka 4. i 6. Poslovnika utvrđuje se kako slijedi:

                        —

                        Nova godina,

                        —

                        Uskrsni ponedjeljak,

                        —

                        1. svibnja,

                        —

                        9. svibnja,

                        —

                        Uzašašće,

                        —

                        Duhovski ponedjeljak,

                        —

                        23. lipnja,

                        —

                        15. kolovoza,

                        —

                        1. studenoga,

                        —

                        25. prosinca,

                        —

                        26. prosinca.

               Članak 2.

            Za razdoblje od 1. studenoga 2020. do 31. listopada 2021. datumi sudskih praznika u smislu članka 24. stavaka 2. i 6. Poslovnika određuju se kako slijedi:

                        —

                        Božić 2020.: od ponedjeljka, 21. prosinca 2020. do, uključujući, nedjelje, 10. siječnja 2021.,

                        —

                        Uskrs 2021.: od ponedjeljka, 29. ožujka 2021. do, uključujući, nedjelje, 11. travnja 2021.,

                        —

                        Ljeto 2021.: od petka, 16. srpnja 2021. do, uključujući, utorka, 31. kolovoza 2021.

               Članak 3.

            Ova odluka stupa na snagu na dan objave u Službenom listu Europske unije.

            U Luxembourgu 11. veljače 2020.

                  Tajnik

               A. CALOT ESCOBAR

                  Predsjednik

               K. LENAERTS


title: Odluka Općeg suda od 12. veljače 2020. o sudskim praznicima

text:
                  23.3.2020

                  HR

                  Službeni list Europske unije

                  C 95/4

         ODLUKA OPĆEG SUDA
         od 12. veljače 2020.
         o sudskim praznicima
         (2020/C 95/03)
         OPĆI SUD,
         Uzimajući u obzir članak 41. stavak 2. Poslovnika,
         DONOSI SLJEDEĆU ODLUKU:

               Članak 1.

            Za sudsku godinu koja počinje 1. rujna 2020. datumi sudskih praznika u smislu članka 41. stavaka 2. i 6. Poslovnika određuju se kako slijedi:

                        —

                        Božić 2020.: od ponedjeljka, 21. prosinca 2020. do, uključujući, nedjelje, 10. siječnja 2021.;

                        —

                        Uskrs 2021.: od ponedjeljka, 29. ožujka 2021. do, uključujući, nedjelje, 11. travnja 2021.;

                        —

                        Ljeto 2021.: od petka, 16. srpnja 2021. do, uključujući, utorka, 31. kolovoza 2021.

               Članak 2.

            Ova odluka stupa na snagu na dan objave u Službenom listu Europske unije.

            U Luxembourgu 12. veljače 2020.

                  Tajnik

               E. COULON

                  Predsjednik

               M. VAN DER WOUDE


Odluka Komisije od 18/12/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9331 - DANAHER / GE HEALTHCARE LIFE SCIENCES BIOPHARMA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9587 - ENGIE / EDP RENOVAVEIS / EDPR OFFSHORE ESPAÑA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 09/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9836 - BUNKER HOLDING / OCEANCONNECT MARINE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 11/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9838 - ALTOR FUND MANAGER / ELEDA / JVAB) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 08/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9844 - SOCIÉTÉ GÉNÉRALE / MITSUBISHI / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 15/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9825 - CPPIB / TÉTHYS INVEST / GALILEO GLOBAL EDUCATION) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 04/06/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9666 - DEUTSCHE ASPHALT / KEMNA BAU ANDRAE / HEIDEASPHALT) în temeiul Regulamentului (EZ) nr. 139/2004 al Consiliului (Vjerodostojan je samo tekst na njemačkom jeziku)


title: Odluka Vijeća (ZVSP) 2020/849 od 18. lipnja 2020. o izmjeni Odluke 2010/413/ZVSP o mjerama ograničavanja protiv Irana

text:
                  19.6.2020

                  HR

                  Službeni list Europske unije

                  L 196/8

         ODLUKA VIJEĆA (ZVSP) 2020/849
         od 18. lipnja 2020.
         o izmjeni Odluke 2010/413/ZVSP o mjerama ograničavanja protiv Irana
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 26. srpnja 2010. donijelo Odluku 2010/413/ZVSP (1) o mjerama ograničavanja protiv Irana.

                     (2)

                     U skladu s člankom 26. stavkom 3. Odluke 2010/413/ZVSP Vijeće je preispitalo popis uvrštenih osoba i subjekata naveden u Prilogu II. toj odluci.

                     (3)

                     Vijeće je zaključilo da bi mjere ograničavanja protiv svih osoba i subjekata s popisa navedenog u Prilogu II. Odluci 2010/413/ZVSP trebalo zadržati ako njihova imena nisu navedena u Prilogu VI. toj odluci te da bi 10 unosa iz Priloga II. trebalo ažurirati.

                     (4)

                     Odluku 2010/413/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Prilog II. Odluci 2010/413/ZVSP mijenja se kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 18. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (SL L 195, 27.7.2010., str. 39.).

            PRILOG
            Prilog II. Odluci 2010/413/ZVSP mijenja se kako slijedi:

                        1.

                        pod naslovom „I. Osobe i subjekti uključeni u nuklearne aktivnosti ili aktivnosti povezane s balističkim projektilima te osobe i subjekti koji pružaju potporu vladi Irana” sljedećim unosima zamjenjuju se odgovarajući unosi na popisu navedenom pod podnaslovom „A. Fizičke osobe”:

                                    Ime

                                    Identifikacijski podaci

                                    Obrazloženje

                                    Datum uvrštenja na popis

                                    „8.

                                    Ebrahim MAHMUDZADEH

                                    Bivši glavni direktor društva Iran Electronic Industries (vidjeti dio B, br. 20.). Trenutačno glavni direktor Organizacije za socijalnu sigurnost oružanih snaga (Armed Forces Social Security Organization).

                                    23.6.2008.

                                    12.

                                    Mohammad Reza MOVASAGHNIA

                                    Bivši čelni čovjek grupacije Samen Al A’Emmeh Industries Group (SAIG), također poznate pod imenom Cruise Missile Industry Group. Ta organizacija uvrštena je na popis RVSUN-om 1747 i navedena na popisu u Prilogu I. Zajedničkom stajalištu 2007/140/ZVSP.

                                    26.7.2010.

                                    25.

                                    Sayed Shamsuddin BORBORUDI
                                    (također poznat kao Seyed Shamseddin BORBOROUDI)

                                    Datum rođenja: 21.9.1969.

                                    Bivši zamjenik voditelja Iranske organizacije za atomsku energiju koja je uvrštena na popis UN-a i u kojoj je bio podređen Feridunu Abbasiju Davaniju, koji je uvršten na popis UN-a. Najmanje od 2002. sudjeluje u iranskom nuklearnom programu, među ostalim kao bivši voditelj službe za nabavu i logistiku u okviru AMAD-a u kojem je bio odgovoran za korištenje fiktivnim društvima, kao što je Kimia Madan, za nabavu opreme i materijala za iranski program nuklearnog oružja.

                                    1.12.2011.”

                        2.

                        pod naslovom „I. Osobe i subjekti uključeni u nuklearne aktivnosti ili aktivnosti povezane s balističkim projektilima te osobe i subjekti koji pružaju potporu vladi Irana” sljedećim unosima zamjenjuju se odgovarajući unosi na popisu navedenom pod podnaslovom „B. Subjekti”:

                                    Ime

                                    Identifikacijski podaci

                                    Obrazloženje

                                    Datum uvrštenja na popis

                                    „87.

                                    Khala Afarin Pars (također poznat kao PISHRO KHALA AFARIN COMPANY)

                                    Posljednja poznata adresa: Unit 5, 2nd Floor, No 75, Mehran Afrand St, Sattarkhan St, Teheran.

                                    Sudjeluje u kupnji opreme i materijala koji se neposredno upotrebljavaju u iranskom nuklearnom programu.

                                    1.12.2011.

                                    161.

                                    Sharif University of Technology

                                    Posljednja poznata adresa: Azadi Ave/Street, PO Box 11365-11155, Tehran, Iran, Tel: +98 21 66 161 E-pošta: info@sharif.ir

                                    Sharif University of Technology (SUT) ima niz sporazuma o suradnji s organizacijama iranske vlade, koje su UN i/ili EU uvrstili na popis, a koje djeluju u vojnim područjima ili područjima povezanima s vojskom, posebno u području proizvodnje i nabave balističkih projektila. To uključuje: sporazum s Organizacijom za svemirsku industriju koju je EU uvrstio na popis zbog, između ostalog, proizvodnje satelita; suradnju s iranskim ministarstvom obrane i Iranskom revolucionarnom gardom (IRGC) na natječajima za pametne brodove; širi sporazum s ratnim zrakoplovstvom IRGC-a koji obuhvaća razvoj i jačanje odnosâ sa sveučilištem te organizacijsku i stratešku suradnju; SUT sudjeluje u sporazumu između šest sveučilišta kojim se putem istraživanja povezanih s obranom pruža potpora vladi Irana.
                                    Promatrano u cjelini, navedeno pokazuje značajan angažman s Vladom Irana u vojnim područjima ili područjima povezanima s vojskom, što predstavlja potporu vladi Irana.

                                    8.11.2014.”

                        3.

                        pod naslovom „II. Islamska revolucionarna garda” sljedećim unosima zamjenjuju se odgovarajući unosi na popisu navedenom pod podnaslovom „A. Fizičke osobe”:

                                    Ime

                                    Identifikacijski podaci

                                    Obrazloženje

                                    Datum uvrštenja na popis

                                    „6.

                                    Mohammad Ali JAFARI, IRGC

                                    Bivši zapovjednik IRGC-a.

                                    23.6.2008.

                                    7.

                                    Brigadni general IRGC-a Mostafa Mohammad NAJJAR

                                    Bivši ministar unutarnjih poslova i bivši ministar MODAFL-a, nadležan za sve vojne programe, uključujući programe balističkih projektila. Trenutačno viši savjetnik načelnika glavnog stožera oružanih snaga.

                                    23.6.2008.

                                    8.

                                    Brigadni general IRGC-a Mohammad Reza NAQDI

                                    Mjesto rođenja: Nadjaf, Irak
                                    Datum rođenja: 1953.

                                    Zamjenik koordinatora IRGC-a. Bivši zamjenik zapovjednika IRGC-a za kulturna i socijalna pitanja. Bivši zapovjednik snaga pokreta otpora Basij.

                                    26.7.2010.

                                    11.

                                    Brigadni general IRGC-a Hossein SALAMI

                                    Zapovjednik IRGC-a.

                                    26.7.2010.

                                    13.

                                    Brigadni general IRGC-a Ahmad VAHIDI

                                    Predsjednik vrhovnog sveučilišta za nacionalnu obranu (Supreme National Defense University) i bivši ministar MODAFL-a.

                                    23.6.2008.”


title: Odluka Vijeća (ZVSP) 2020/850 od 18. lipnja 2020. o izmjeni Odluke 2014/386/ZVSP o mjerama ograničavanja kao odgovor na nezakonito pripojenje Krima i Sevastopolja

text:
                  19.6.2020

                  HR

                  Službeni list Europske unije

                  L 196/12

         ODLUKA VIJEĆA (ZVSP) 2020/850
         od 18. lipnja 2020.
         o izmjeni Odluke 2014/386/ZVSP o mjerama ograničavanja kao odgovor na nezakonito pripojenje Krima i Sevastopolja
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 23. lipnja 2014. donijelo Odluku 2014/386/ZVSP (1).

                     (2)

                     Vijeće ne priznaje te i dalje osuđuje nezakonito pripojenje Krima i Sevastopolja od strane Ruske Federacije i ostaje predano potpunom provođenju svoje politike nepriznavanja.

                     (3)

                     Na temelju preispitivanja Odluke 2014/386/ZVSP mjere ograničavanja trebalo bi produljiti do 23. lipnja 2021.

                     (4)

                     Odluku 2014/386/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            U članku 5. Odluke 2014/386/ZVSP drugi stavak zamjenjuje se sljedećim:

               „Ova Odluka primjenjuje se do 23. lipnja 2021.”.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 18. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća 2014/386/ZVSP od 23. lipnja 2014. o mjerama ograničavanja kao odgovor na nezakonito pripojenje Krima i Sevastopolja (SL L 183, 24.6.2014., str. 70.).


title: Odluka Europskog odbora za sistemske rizike оd 2. lipnja 2020. o ukidanju određenih izvješća o radnjama i mjerama poduzetim u skladu s Preporukom ESRB/2014/1 i Preporukom ESRB/2015/2 Europskog odbora za sistemske rizike (ESRB/2020/10) 2020/C 205/07

text:
                  19.6.2020

                  HR

                  Službeni list Europske unije

                  C 205/13

         ODLUKA EUROPSKOG ODBORA ZA SISTEMSKE RIZIKE
         оd 2. lipnja 2020.
         o ukidanju određenih izvješća o radnjama i mjerama poduzetim u skladu s Preporukom ESRB/2014/1 i Preporukom ESRB/2015/2 Europskog odbora za sistemske rizike
         (ESRB/2020/10)
         (2020/C 205/07)
         OPĆI ODBOR EUROPSKOG ODBORA ZA SISTEMSKE RIZIKE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1092/2010 Europskog parlamenta i Vijeća od 24. studenoga 2010. o makrobonitetnom nadzoru financijskog sustava Europske unije i osnivanju Europskog odbora za sistemske rizike (1), a osobito njezin članak 3. stavak 2. točku (f),
         uzimajući u obzir Odluku ESRB/2011/1 Europskog odbora za sistemske rizike od 20. siječnja 2011. o donošenju Poslovnika Europskog odbora za sistemske rizike (2), a osobito njezin članak 20.,
         budući da:

                     (1)

                     U odjeljcima od 2.3.1 do 2.3.3 Preporuke ESRB/2014/1 Europskog odbora za sistemske rizike (3), od adresata te Preporuke zahtijeva se da svake tri godine izvijeste Europski odbor za sistemske rizike (ESRB), Vijeće i Komisiju o mjerama koje su poduzeli radi usklađivanja s Preporukom, ili da primjereno obrazlože svako nepostupanje. Svaki adresat trebao je dostaviti prva izvješća do 30. lipnja 2016. Prvi skup zaprimljenih izvješća predstavljao je temelj prve ESRB-ove procjene usklađenosti provedbe Preporuke ESRB/2014/1. Opći odbor ESRB-a odobrio je zaključke procjene 1. veljače 2019., a sažetak izvješća o usklađenosti, koji prikazuje procjenu stupnja provedbe Preporuke ESRB/2014/1 od strane adresata, objavljen je na mrežnim stranicama ESRB-a u svibnju 2019.

                     (2)

                     U odjeljku 2.3.1. Preporuke ESRB/2015/2 Europskog odbora za sistemske rizike (4), od odgovarajućih tijela zahtijeva se da svake dvije godine izvijeste ESRB i Vijeće o radnjama koje su poduzela u odnosu na tu Preporuku ili da primjereno obrazlože svako nepostupanje. Svako odgovarajuće tijelo trebalo je dostaviti prva izvješća do 30. lipnja 2017. Procjena usklađenosti za Preporuku još uvijek je u tijeku.

                     (3)

                     Odlukom ESRB/2019/15 Europskog odbora za sistemske rizike (5) odgođeni su datumi za dostavu drugih izvješća na temelju Preporuka ESRB/2014/1 odnosno ESRB/2015/2 za godinu dana, do 30. lipnja 2020.

                     (4)

                     Članovi ESRB-a i adresati Preporuke ESRB/2014/1 i Preporuke ESRB/2015/2 procjenjuju posljedice bolesti koronavirusa (COVID-19) i provode niz mjera s ciljem smanjenja utjecaja na financijsku stabilnost. S obzirom na značajne izazove povezane sa širenjem bolesti COVID-19, primjereno je da se od adresata više ne zahtijeva da dostavljaju druga izvješća na temelju Preporuke ESRB/2014/1 i Preporuke ESRB/2015/2 koja dospijevaju do 30. lipnja 2020.

                     (5)

                     Ova Odluka ne bi trebala utjecati na zahtjeve za dostavu bilo kojih naknadnih izvješća na temelju Preporuke ESRB/2014/1 i Preporuke ESRB/2015/2,

               DONIO JE OVU ODLUKU:

            Članak 1.
            Ukidanje određenih izvješća o poduzetim radnjama i mjerama

               1.   Od adresata Preporuke ESRB/2014/1 više se ne zahtijeva da dostave drugo izvješće koje dospijeva do 30. lipnja 2020., o mjerama koje su poduzeli radi usklađivanja s tom Preporukom ili da primjereno obrazlože svako nepostupanje.
               Ništa navedeno u stavku 1. ne utječe na zahtjev za dostavu naknadnih izvješća koje treba dostaviti u skladu s odredbama Preporuke ESRB/2014/1.

               2.   Od adresata Preporuke ESRB/2015/2 više se ne zahtijeva da dostave drugo izvješće koje dospijeva do 30. lipnja 2020. o radnjama koje su poduzeli radi usklađivanja s tom Preporukom ili da primjereno obrazlože svako nepostupanje.
               Ništa navedeno u stavku 2. ne utječe na zahtjev za dostavu naknadnih izvješća koje treba dostaviti u skladu s odredbama Preporuke ESRB/2015/2.

            Članak 2.
            Stupanje na snagu
            Ova Odluka stupa na snagu 3. lipnja 2020.

            Sastavljeno u Frankfurtu na Majni 2. lipnja 2020.

                  Voditelj Tajništva ESRB-a,

                  u ime Općeg odbora ESRB-a

               Francesco MAZZAFERRO

            (1)  SL L 331, 15.12.2010., str. 1.

            (2)  SL C 58, 24.2.2011., str. 4.

            (3)  Preporuka ESRB/2014/1 Europskog odbora za sistemske rizike od 18. lipnja 2014. o smjernicama za određivanja stopa protucikličkog zaštitnog sloja (SL C 293, 2.9.2014., str. 1.).

            (4)  Preporuka ESRB/2015/2 Europskog odbora za sistemske rizike od 15. prosinca 2015. o procjeni prekograničnih učinaka mjera makrobonitetne politike i o dobrovoljnoj uzajamnosti za mjere makrobonitetne politike (SL C 97, 12.3.2016., str. 9.).

            (5)  Odluka ESRB/2019/15 Europskog odbora za sistemske rizike od 28. lipnja 2019. o odgodi određenih izvješća o radnjama i mjerama poduzetim u skladu s Preporukom ESRB/2014/1 i Preporukom ESRB/2015/2 Europskog odbora za sistemske rizike (SL C 264, 6.8.2019., str. 2.).


title: Odluka (eu) 2020/853 Europskog parlamenta i Vijeća od 18. lipnja 2020. o davanju ovlasti Njemačkoj za izmjenu njezina bilateralnog sporazuma o cestovnom prijevozu sa Švicarskom kako bi se dozvolila kabotaža prilikom pružanja usluga međunarodnog cestovnog prijevoza putnika običnim i turističkim autobusima između pograničnih regija tih dviju zemalja

text:
                  22.6.2020

                  HR

                  Službeni list Europske unije

                  L 198/44

         ODLUKA (eu) 2020/853 EUROPSKOG PARLAMENTA I VIJEĆA
         od 18. lipnja 2020.
         o davanju ovlasti Njemačkoj za izmjenu njezina bilateralnog sporazuma o cestovnom prijevozu sa Švicarskom kako bi se dozvolila kabotaža prilikom pružanja usluga međunarodnog cestovnog prijevoza putnika običnim i turističkim autobusima između pograničnih regija tih dviju zemalja
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskoga gospodarskog i socijalnog odbora (1),
         nakon savjetovanja s Odborom regija,
         u skladu s redovnim zakonodavnim postupkom (2),
         budući da:

                     (1)

                     U skladu s člankom 20. stavkom 1. Sporazuma između Europske zajednice i Švicarske Konfederacije o željezničkom i cestovnom prijevozu robe i putnika (3) („Sporazum EU‐Švicarska”) prijevoz putnika običnim i turističkim autobusima između dvije točke na državnom području iste ugovorne stranke koji obavljaju prijevoznici s poslovnim nastanom na području druge ugovorne stranke, poznat kao kabotaža, nije dozvoljen.

                     (2)

                     U skladu s člankom 20. stavkom 2. Sporazuma EU-Švicarska i dalje se mogu ostvarivati postojeća prava kabotaže na temelju bilateralnih sporazuma sklopljenih između država članica i Švicarske koji su bili na snazi u vrijeme sklapanja Sporazuma EU-Švicarska, to jest 21. lipnja 1999., pod uvjetom da nema diskriminacije među prijevoznicima s poslovnim nastanom u Uniji ni narušavanja tržišnog natjecanja. Bilateralnim sporazumom o cestovnom prijevozu između Švicarske i Njemačke od 17. prosinca 1953. (4) („Švicarsko‐njemački sporazum”) nije dozvoljena kabotaža prilikom pružanja usluga cestovnog prijevoza putnika običnim i turističkim autobusima između tih dviju zemalja. Stoga pravo na obavljanje kabotaže nije među pravima obuhvaćenima člankom 20. stavkom 2. Sporazuma EU-Švicarska i navedenima u njegovu Prilogu 8.

                     (3)

                     Međunarodnim obvezama kojima se prijevoznicima s poslovnim nastanom u Švicarskoj dozvoljava obavljanje kabotaže unutar Unije moglo bi se utjecati na članak 20. Sporazuma EU-Švicarska jer tim člankom kabotaža nije dozvoljena.

                     (4)

                     Uredbom (EZ) br. 1073/2009 Europskog parlamenta i Vijeća (5) obavljanje kabotaže unutar Unije dozvoljeno je isključivo prijevoznicima koji imaju licenciju Zajednice, pod određenim uvjetima. Međunarodnim obvezama kojima se prijevoznicima iz trećih zemalja koji nemaju takvu licenciju dozvoljava obavljanje kabotaže moglo bi se utjecati na tu uredbu.

                     (5)

                     Slijedom toga takve su međunarodne obveze u isključivoj vanjskoj nadležnosti Unije. Države članice mogu voditi pregovore o takvim obvezama ili preuzeti takve obveze samo ako ih za to ovlasti Unija u skladu s člankom 2. stavkom 1. Ugovora o funkcioniranju Europske unije (UFEU).

                     (6)

                     Kabotažom koju unutar Unije obavljaju prijevoznici iz trećih zemalja koji nemaju licenciju Zajednice kako je predviđeno Uredbom (EZ) br. 1073/2009 utječe se na funkcioniranje unutarnjeg tržišta usluga prijevoza običnim i turističkim autobusima, kako je utvrđeno tom uredbom. Stoga je potrebno da zakonodavac Unije dodijeli ovlast na temelju članka 2. stavka 1. UFEU-a u skladu sa zakonodavnim postupkom iz članka 91. UFEU-a.

                     (7)

                     Pismom od 11. svibnja 2017. Njemačka je zatražila da je Unija ovlasti za izmjenu Švicarsko-njemačkog sporazuma kako bi se dozvolila kabotaža prilikom pružanja usluga cestovnog prijevoza putnika običnim i turističkim autobusima u pograničnim regijama Njemačke i Švicarske.

                     (8)

                     Kabotažom se omogućava povećanje faktora opterećenja vozila, čime se povećava gospodarska učinkovitost usluga prijevoza putnika običnim i turističkim autobusima. Stoga je primjereno dozvoliti takvu kabotažu prilikom pružanja usluga cestovnog prijevoza putnika običnim i turističkim autobusima između Njemačke i Švicarske u pograničnim regijama tih dviju zemalja. Time bi se moglo dodatno ojačati blisku integraciju tih pograničnih regija.

                     (9)

                     Kako bi se osiguralo da se dotičnom kabotažom prekomjerno ne mijenja funkcioniranje unutarnjeg tržišta usluga prijevoza običnim i turističkim autobusima kako je utvrđeno Uredbom (EZ) br. 1073/2009, dozvolu za kabotažu trebalo bi uvjetovati time da nema diskriminacije među prijevoznicima s poslovnim nastanom u Uniji ni narušavanja tržišnog natjecanja.

                     (10)

                     Iz istog bi razloga kabotažu trebalo dozvoliti samo u pograničnim regijama Njemačke prilikom pružanja usluga cestovnog prijevoza putnika običnim i turističkim autobusima između Njemačke i Švicarske. U tu je svrhu potrebno definirati pogranične regije Njemačke za potrebe ove Odluke vodeći računa o Uredbi (EZ) br. 1073/2009 te istodobno dopuštajući povećanje učinkovitosti dotične kabotaže,

               DONIJELI SU OVU ODLUKU:

            Članak 1.
            Njemačkoj se daje ovlast za izmjenu njezina bilateralnog sporazuma o cestovnom prijevozu sa Švicarskom od 17. prosinca 1953. („Švicarsko-njemački sporazum”) kako bi se dozvolila kabotaža u pograničnim regijama Njemačke i Švicarske prilikom pružanja usluga cestovnog prijevoza putnika običnim i turističkim autobusima između tih dviju zemalja, pod uvjetom da nema diskriminacije među prijevoznicima s poslovnim nastanom u Uniji ni narušavanja tržišnog natjecanja.
            Pograničnim regijama Njemačke u smislu prvog stavka smatraju se upravni okruzi Freiburg i Tübingen u Baden-Württembergu te upravni okrug Švapska u Bavarskoj.

            Članak 2.
            Njemačka obavješćuje Komisiju o izmjeni Švicarsko-njemačkog sporazuma na temelju članka 1. ove Odluke i dostavlja Komisiji tekst te izmjene.
            Komisija o tome obavješćuje Europski parlament i Vijeće.

            Članak 3.
            Ova je Odluka upućena Saveznoj Republici Njemačkoj.

            Sastavljeno u Bruxellesu 18. lipnja 2020.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednica

               N. BRNJAC

            (1)  SL C 14, 15.1.2020., str. 118.

            (2)  Stajalište Europskog parlamenta od 13. svibnja 2020. (još nije objavljeno u Službenom listu) i odluka Vijeća od 3. lipnja 2020.

            (3)  SL L 114, 30.4.2002., str. 91.

            (4)  Sustavna kompilacija saveznog zakonodavstva Švicarske br. 0.741.619.136.

            (5)  Uredba (EZ) br. 1073/2009 Europskog parlamenta i Vijeća od 21. listopada 2009. o zajedničkim pravilima za pristup međunarodnom tržištu usluga prijevoza običnim i turističkim autobusima i o izmjeni Uredbe (EZ) br. 561/2006 (SL L 300, 14.11.2009., str. 88.).


title: Odluka Vijeća (Euratom) 2020/960 od 29. lipnja 2020. o donošenju dodatnog istraživačkog programa 2020.–2023. za reaktor s visokim protokom u Pettenu koji treba provesti Zajednički istraživački centar za Europsku zajednicu za atomsku energiju

text:
                  3.7.2020

                  HR

                  Službeni list Europske unije

                  L 211/14

         ODLUKA VIJEĆA (Euratom) 2020/960
         od 29. lipnja 2020.
         o donošenju dodatnog istraživačkog programa 2020.–2023. za reaktor s visokim protokom u Pettenu koji treba provesti Zajednički istraživački centar za Europsku zajednicu za atomsku energiju
         VIJEĆE EUROPSKE UNIJE,
         uzimajući u obzir Ugovor o osnivanju Europske zajednice za atomsku energiju, a posebno njegov članak 7.,
         uzimajući u obzir prijedlog Europske komisije,
         nakon savjetovanja sa Znanstvenim i tehničkim odborom,
         budući da:

                     (1)

                     Reaktor s visokim protokom u Pettenu („HFR”) važan je resurs za istraživanja Zajednice u području znanosti o materijalima, ispitivanja materijala, nuklearne medicine i sigurnosti nuklearnih reaktora.

                     (2)

                     Rad HFR-a bio je potpomognut nizom dodatnih istraživačkih programa. Posljednji dodatni istraživački program, koji je uspostavljen na temelju Odluke Vijeća (Euratom) 2017/956 (1) za razdoblje od četiri godine, istekao je 31. prosinca 2019.

                     (3)

                     S obzirom na kontinuiranu važnost HFR-a kao nezamjenjive infrastrukture za istraživanja Zajednice u području unaprjeđenja sigurnosti nuklearnih reaktora, zdravlja (što obuhvaća razvoj medicinskih izotopa za potrebe medicinskih istraživanja), nuklearne fuzije, temeljnih istraživanja, osposobljavanja, i gospodarenja otpadom (uključujući mogućnost proučavanja sigurnosnog ponašanja nuklearnih goriva za reaktorske sustave koji su važni za Europu), HFR bi trebalo nastaviti podupirati u okviru dodatnog istraživačkog programa do kraja 2023.

                     (4)

                     S obzirom na poseban interes za HFR-ove sposobnosti ozračivanja, NRG:
                        Nuclear Research and Consultancy Group V.O.F. (NRG) i Commissariat à l’énergie atomique et aux énergies alternatives (CEA), kao provedbena tijela za Nizozemsku odnosno Francusku, sporazumjeli su se financirati čitav dodatni istraživački program za HFR u razdoblju od 2020. do 2023. putem doprinosa u opći proračun Unije u obliku namjenskih prihoda.

                     (5)

                     Ti bi doprinosi trebali biti namijenjeni za financiranje rada HFR-a kako bi se poduprli istraživački program i redovito održavanje HFR-a. Ako operater NRG službeno obavijesti nizozemsko nacionalno regulatorno tijelo o potpunom gašenju prije proglašenja stanja sigurne konzerviranosti, trebalo bi suspendirati plaćanja koja su još preostala za izvršenje te suspendirati sve Komisijine pozive za sredstva.

                     (6)

                     Kako bi se osigurali kontinuitet dodatnih istraživačkih programa i neometana provedba dodatnog istraživačkog programa za HFR od 2020. do 2023., ova bi se Odluka trebala primjenjivati od 1. siječnja 2020. Trebalo bi dopustiti da se dijelom doprinosa u okviru dodatnog istraživačkog programa za HFR od 2020. do 2023. pokriju rashodi nastali u 2020.

                     (7)

                     Vijeće guvernera Zajedničkog istraživačkog centra dostavilo je prethodno mišljenje (2) u skladu s člankom 4. stavkom 2. Odluke Komisije 96/282/Euratom (3),

               DONIJELO JE OVU ODLUKU:

            Članak 1.
            Donosi se dodatni istraživački program za rad reaktora s visokim protokom u Pettenu („HFR”) („program”), čiji su ciljevi navedeni u Prilogu I., za razdoblje od četiri godine, počevši od 1. siječnja 2020.

            Članak 2.
            Troškovi provedbe programa, procijenjeni na 27 854 000 EUR, u cijelosti se financiraju iz doprinosa Nizozemske i Francuske i, putem NRG-a i CEA-e. Raščlamba tog iznosa navedena je u Prilogu II. Taj se doprinos smatra namjenskim prihodom u skladu s člankom 21. stavkom 2. točkom (a) podtočkom i. Uredbe (EU, Euratom) 2018/1046 Europskog parlamenta i Vijeća (4).

            Članak 3.

               1.   Komisija je zadužena za upravljanje programom. U tu se svrhu obraća službama Zajedničkog istraživačkog centra.

               2.   Komisija obavješćuje Vijeće guvernera Zajedničkog istraživačkog centra o provedbi programa.

            Članak 4.
            Ako NRG službeno obavijesti nizozemsko nacionalno regulatorno tijelo o potpunom gašenju HFR-a prije proglašenja stanja sigurne konzerviranosti, suspendiraju se obveze Nizozemske i Francuske, preuzete putem NRG-a odnosno CEA-e, koje se odnose na izvršavanje daljnjih plaćanja te se suspendiraju i svi Komisijini pozivi za sredstava na temelju ove Odluke.

            Članak 5.
            Komisija dostavlja završno izvješće o provedbi ove Odluke Europskom parlamentu i Vijeću nakon završetka programa.

            Članak 6.
            Ova Odluka stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2020.

            Članak 7.
            Ova je Odluka upućena državama članicama.

            Sastavljeno u Bruxellesu 29. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća (Euratom) 2017/956 od 29. svibnja 2017. o donošenju dodatnog istraživačkog programa 2016.–2019. za reaktor s visokim protokom koji treba provesti Zajednički istraživački centar za Europsku zajednicu za atomsku energiju (SL L 144, 7.6.2017., str. 23.).

            (2)  Mišljenje od 18.12.2019.

            (3)  Odluka Komisije 96/282/Euratom od 10. travnja 1996. o preustroju Zajedničkog istraživačkog centra (SL L 107, 30.4.1996., str. 12.).

            (4)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1).

            PRILOG I.
            ZNANSTVENI I TEHNIČKI CILJEVI
            Glavni su ciljevi programa:

                        1.

                        osigurati siguran i pouzdan rad HFR-a kako bi se mogla zajamčiti raspoloživost neutronskog toka u eksperimentalne svrhe;

                        2.

                        omogućiti istraživačkim institutima učinkovitu primjenu HFR-a u različitim područjima: povećanje sigurnosti nuklearnih reaktora, zdravlje (obuhvaća razvoj medicinskih izotopa), nuklearna fuzija, temeljno istraživanje i osposobljavanje te gospodarenje otpadom (uključujući mogućnost proučavanja sigurnosnih aspekata nuklearnih goriva za reaktorske sustave koji su važni za Europu).

            PRILOG II.
            RAŠČLAMBA DOPRINOSA
            Doprinosi programu potječu iz Nizozemske i Francuske.
            Raščlamba je tih doprinosa sljedeća:
            Nizozemska: 26 654 000 EUR.
            Francuska: 1 200 000 EUR.
            Ukupno: 27 854 000 EUR.
            Doprinosi se uplaćuju u opći proračun Unije i dodjeljuju ovom programu. Dijelom doprinosa u okviru trenutačnog dodatnog programa mogu se pokriti rashodi povezani s radom HFR-a tijekom 2020. u skladu s programom rada o kojem se trebaju dogovoriti države članice koje daju doprinos i Komisija.
            Ti su doprinosi fiksni i ne mogu se mijenjati s obzirom na promjene troškova rada, održavanja i razgradnje.


title: Odluka Vijeća (EU) 2020/961 od 29. lipnja 2020. o izdavanju g. Jeppeu Tranholm-Mikkelsenu ovlaštenja za pristup podacima do stupnja tajnosti TRÈS SECRET UE/EU TOP SECRET

text:
                  3.7.2020

                  HR

                  Službeni list Europske unije

                  L 211/18

         ODLUKA VIJEĆA (EU) 2020/961
         od 29. lipnja 2020.
         o izdavanju g. Jeppeu Tranholm-Mikkelsenu ovlaštenja za pristup podacima do stupnja tajnosti TRÈS SECRET UE/EU TOP SECRET
         VIJEĆE EUROPSKE UNIJE,
         uzimajući u obzir Odluku Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (1), a posebno stavak 18. točku (a) njezinog Priloga I.,
         uzimajući u obzir Odluku Vijeća (EU) 2017/262 od 6. veljače 2017. o određivanju tijela za imenovanje i tijela ovlaštenog za sklapanje ugovorâ o radu za Glavno tajništvo Vijeća i o stavljanju izvan snage Odluke 2013/811/EU (2),
         uzimajući u obzir Odluku Vijeća (EU) 2020/618 od 30. travnja 2020. o imenovanju glavnog tajnika Vijeća Europske unije na razdoblje od 1. srpnja 2020. do 30. lipnja 2025. (3),
         budući da:

                     (1)

                     Nadležno dansko nacionalno sigurnosno tijelo dalo je 11. lipnja 2020. pozitivno jamstvo u pogledu pristupa g. Jeppea TRANHOLM-MIKKELSENA podacima do stupnja tajnosti TRÈS SECRET UE/EU TOP SECRET.

                     (2)

                     S obzirom na njegova zaduženja i potrebe službe, g. Jeppea TRANHOLM-MIKKELSENA potrebno je ovlastiti za pristup podacima do stupnja tajnosti TRÈS SECRET UE/EU TOP SECRET u posjedu Vijeća i Europskog vijeća,

               DONIJELO JE OVU ODLUKU:

            Članak 1.

               1.   G. Jeppeu TRANHOLM-MIKKELSENU izdaje se ovlaštenje za pristup podacima do stupnja tajnosti TRÈS SECRET UE/EU TOP SECRET u posjedu Vijeća i Europskog vijeća za potrebe njegovih zaduženja.

               2.   Ovlaštenje iz stavka 1. na snazi je tijekom trajanja zaduženja za koji je ovo ovlaštenje izdano i ne smije trajati dulje od pet godina od datuma od kojeg ova Odluka počinje proizvoditi učinke.

            Članak 2.
            Ova Odluka počinje proizvoditi učinke od 1. srpnja 2020.

            Članak 3.
            Ova Odluka upućena je g. Jeppeu TRANHOLM-MIKKELSENU.

            Sastavljeno u Bruxellesu 29. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  SL L 274, 15.10.2013., str. 1.

            (2)  SL L 39, 16.2.2017., str. 4.

            (3)  SL L 143, 6.5.2020., str. 11.


title: Odluka Vijeća (EU) 2020/947 od 26. lipnja 2020. o sklapanju, u ime Unije i njezinih država članica, Protokola o izmjeni Sporazuma o zajedničkom zračnom prostoru između Europske unije i njezinih država članica i Republike Moldove, kako bi se uzelo u obzir pristupanje Republike Hrvatske Europskoj uniji

text:
                  3.7.2020

                  HR

                  Službeni list Europske unije

                  L 212/1

         ODLUKA VIJEĆA (EU) 2020/947
         od 26. lipnja 2020.
         o sklapanju, u ime Unije i njezinih država članica, Protokola o izmjeni Sporazuma o zajedničkom zračnom prostoru između Europske unije i njezinih država članica i Republike Moldove, kako bi se uzelo u obzir pristupanje Republike Hrvatske Europskoj uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 6. točkom (a),
         uzimajući u obzir Akt o pristupanju Hrvatske, a posebno njegov članak 6. stavak 2. drugi podstavak,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća br. (EU) 2015/1389 (2) potpisan je Protokol o izmjeni Sporazuma o zajedničkom zračnom prostoru između Europske unije i njezinih država članica i Republike Moldove (3), kako bi se uzelo u obzir pristupanje Republike Hrvatske Europskoj uniji („Protokol”), podložno njegovu sklapanju.

                     (2)

                     Protokol bi trebalo odobriti,

               DONIJELO JE OVU ODLUKU:

            Članak 1.
            U ime Europske unije i njezinih država članica odobrava se Protokol o izmjeni Sporazuma o zajedničkom zračnom prostoru između Europske unije i njezinih država članica i Republike Moldove, kako bi se uzelo u obzir pristupanje Republike Hrvatske Europskoj uniji (4).

            Članak 2.
            Predsjednika Vijeća ovlašćuje se da odredi jednu ili više osoba ovlaštenih da u ime Europske unije i njezinih država članica polože ispravu o odobrenju predviđenu člankom 3. Protokola.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 26. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Suglasnost od 17. lipnja 2020. (još nije objavljena u Službenom listu).

            (2)  Odluka Vijeća (EU) 2015/1389 od 7. svibnja 2015. o potpisivanju, u ime Unije i njezinih država članica, i privremenoj primjeni Protokola o izmjeni Sporazuma o zajedničkom zračnom prostoru između Europske unije i njezinih država članica i Republike Moldove, kako bi se uzelo u obzir pristupanje Republike Hrvatske Europskoj uniji (SL L 215, 14.8.2015., str. 1.).

            (3)  Tekst Sporazuma objavljen je u SL L 292, 20.10.2012., str. 3.

            (4)  Tekst Protokola objavljen je u SL L 215 od 14. kolovoza 2015., zajedno s Odlukom o njegovu potpisivanju.


title: Odluka Vijeća (EU) 2020/948 od 26. lipnja 2020. o sklapanju, u ime Unije, Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane

text:
                  3.7.2020

                  HR

                  Službeni list Europske unije

                  L 212/3

         ODLUKA VIJEĆA (EU) 2020/948
         od 26. lipnja 2020.
         o sklapanju, u ime Unije, Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. drugim podstavkom točkom (a) podtočkom v. i člankom 218. stavkom 7.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Komisija je u ime Europske unije i njezinih država članica te u skladu s Odlukom Vijeća o ovlašćivanju Komisije za otvaranje pregovora u pregovorima s Gruzijom dogovorila Sporazumu o zajedničkom zračnom prostoru („Sporazum”).

                     (2)

                     Sporazum je potpisan 2. prosinca 2010., podložno njegovu kasnijem sklapanju, u skladu s Odlukom 2012/708/EU Vijeća i predstavnika država članica Europske unije koji su se sastali u okviru Vijeća (2).

                     (3)

                     Sve države članice osim Republike Hrvatske ratificirale su Sporazum. Republika Hrvatska pristupa Sporazumu u skladu s postupkom propisanim u Aktu o pristupanju priloženom Ugovoru o pristupanju od 5. prosinca 2011. Odgovarajući Protokol o pristupanju Republike Hrvatske potpisan je u studenome 2014.

                     (4)

                     Sporazum bi trebalo odobriti u ime Unije.

                     (5)

                     Članci 3. i 4. Odluke 2012/708/EU sadržavaju odredbe o donošenju odluka i zastupanju u pogledu raznih pitanja navedenih u Sporazumu. S obzirom na presudu Suda Europske unije od 28. travnja 2015. u predmetu C-28/12 (3), primjenu nekih od tih odredaba trebalo bi obustaviti. Uzimajući u obzir Ugovore, nove odredbe o tim pitanjima, kao ni odredbe o obvezama informiranja za države članice, nisu potrebne. Stoga bi članak 3. stavke od 2. do 5. i članke 4. i 5. Odluke 2012/708/EU trebalo prestati primjenjivati od datuma stupanja na snagu ove Odluke,

               DONIJELO JE OVU ODLUKU:

            Članak 1.
            Sporazum o zajedničkom zračnom prostoru između Europske unije i njezinih država članica, s jedne strane, i Gruzije, s druge strane („Sporazum”) odobrava se u ime Unije (4).

            Članak 2.
            Predsjednik Vijeća u ime Unije šalje obavijest predviđenu u članku 29. Sporazuma.

            Članak 3.
            Stajalište koje Unija treba zauzeti u pogledu odluka Zajedničkog odbora u skladu s člankom 22. Sporazuma, koje se odnose samo na uključivanje zakonodavstva Unije u Prilog III. Sporazumu (Propisi primjenjivi na civilno zrakoplovstvo), podložno potrebnim tehničkim prilagodbama, donosi Komisija nakon njegova podnošenja na savjetovanje Vijeću ili njegovim pripremnim tijelima, ovisno o tome kako Vijeće odluči.

            Članak 4.
            Članak 3. stavci od 2. do 5. i članci 4. i 5. Odluke 2012/708/EU prestaju se primjenjivati na dan stupanja na snagu ove Odluke.

            Članak 5.
            Ova Odluka stupa na snagu na dan donošenja.

            Sastavljeno u Bruxellesu 26. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Suglasnost od 17. lipnja 2020. (još nije objavljeno u Službenom listu).

            (2)  Odluka 2012/708/EU Vijeća i predstavnika vlada država članica, koji su se sastali u okviru Vijeća 15. listopada 2010., o potpisivanju i privremenoj primjeni Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane (SL L 321, 20.11.2012., str. 1.).

            (3)  ECLI:EU:C:2015:282.

            (4)  Tekst Sporazuma objavljen je u SL L 321, 20.11.2012., str. 3. zajedno s odlukom o potpisivanju.


title: Odluka Vijeća (EU) 2020/949 od 26. lipnja 2020. o sklapanju, u ime Europske unije i njezinih država članica, Protokola o izmjeni Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane, kako bi se uzelo u obzir pristupanje Republike Hrvatske Europskoj uniji

text:
                  3.7.2020

                  HR

                  Službeni list Europske unije

                  L 212/5

         ODLUKA VIJEĆA (EU) 2020/949
         od 26. lipnja 2020.
         o sklapanju, u ime Europske unije i njezinih država članica, Protokola o izmjeni Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane, kako bi se uzelo u obzir pristupanje Republike Hrvatske Europskoj uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. točkom (a),
         uzimajući u obzir Akt o pristupanju Hrvatske, a posebno njegov članak 6. stavak 2. drugi podstavak,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća 2014/928/EU (2) potpisan je Protokol o izmjeni Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane (3), kako bi se uzelo u obzir pristupanje Republike Hrvatske Europskoj uniji („Protokol”), podložno njegovu sklapanju.

                     (2)

                     Protokol bi trebalo odobriti,

               DONIJELO JE OVU ODLUKU:

            Članak 1.
            Protokol o izmjeni Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane, kako bi se uzelo u obzir pristupanje Republike Hrvatske Europskoj uniji (4) odobrava se u ime Unije i njezinih država članica.

            Članak 2.
            Predsjednika Vijeća ovlašćuje se da odredi osobu ovlaštenu (osobe ovlaštene) položiti, u ime Unije i njezinih država članica, ispravu o odobrenju predviđenu u članku 3. Protokola.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 26. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Suglasnost od 28. travnja 2016. (još nije objavljeno u Službenom listu).

            (2)  Odluka Vijeća 2014/928/EU od 8. listopada 2014. o potpisivanju, u ime Unije i njezinih država članica, i privremenoj primjeni Protokola o izmjeni Sporazuma o zajedničkom zračnom prostoru između Europske unije i njezinih država članica, s jedne strane, i Gruzije, s druge strane, kako bi se uzelo u obzir pristupanje Republike Hrvatske Europskoj uniji (SL L 365, 19.12.2014., str. 1.).

            (3)  Tekst Sporazuma objavljen je u SL L 321, 20.11.2012., str. 3.

            (4)  Tekst Protokola objavljen je u SL L 365, 19.12.2014., str. 3., zajedno s odlukom o njegovu potpisivanju.


title: Odluka Vijeća (EU) 2020/952 od 26. lipnja 2020. o sklapanju u ime Unije Euromediteranskog sporazuma o zračnom prometu između Europske unije i njezinih država članica, s jedne strane, i Vlade Države Izraela, s druge strane

text:
                  3.7.2020

                  HR

                  Službeni list Europske unije

                  L 212/10

         ODLUKA VIJEĆA (EU) 2020/952
         od 26. lipnja 2020.
         o sklapanju u ime Unije Euromediteranskog sporazuma o zračnom prometu između Europske unije i njezinih država članica, s jedne strane, i Vlade Države Izraela, s druge strane
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 6. drugim podstavkom točkom (a) podtočkom v. i člankom 218. stavkom 7.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Euromediteranski sporazum o zračnom prometu između Europske unije i njezinih država članica, s jedne strane, i Vlade Države Izraela, s druge strane (2) („Sporazum”) potpisan je 10. lipnja 2013., podložno njegovu sklapanju, u skladu s Odlukom 2013/398/EU Vijeća i predstavnika vlada država članica, koji su se sastali u okviru Vijeća (3).

                     (2)

                     Sporazum su ratificirale sve države članice osim Republike Hrvatske, koja Sporazumu pristupa u skladu s Aktom o pristupanju iz 2012. Protokol o izmjeni Euromediteranskog sporazuma o zračnom prometu između Europske unije i njezinih država članica, s jedne strane, i Vlade Države Izraela, s druge strane, kako bi se uzelo u obzir pristupanje Republike Hrvatske Europskoj uniji (4), potpisan je 19. veljače 2015. u skladu s Odlukom Vijeća (EU) 2015/372 (5).

                     (3)

                     Sporazum bi trebalo odobriti u ime Unije.

                     (4)

                     Sporazum bi se trebao provoditi u skladu sa stajalištem Unije prema kojem područja koja su pod izraelsku upravu došla u lipnju 1967. nisu dio državnog područja Države Izraela.

                     (5)

                     Članci 4. i 5. Odluke 2013/398/EU sadržavaju odredbe o donošenju odluka i zastupanju u vezi s raznim pitanjima navedenima u Sporazumu. S obzirom na presudu Suda od 28. travnja 2015. u predmetu C-28/12 (6), Komisija/Vijeće, primjenu tih odredaba trebalo bi obustaviti. S obzirom na Ugovore, nove odredbe o tim pitanjima nisu potrebne, a odredbe o obavješćivanju Komisije iz članka 6. Odluke 2013/398/EU više nisu potrebne. Stoga bi se članak 4. stavci od 2. do 5. te članci 5. i 6. Odluke 2013/398/EU trebali prestati primjenjivati na dan stupanja na snagu ove Odluke,

               DONIJELO JE OVU ODLUKU:

            Članak 1.
            Euromediteranski sporazum o zračnom prometu između Europske unije i njezinih država članica, s jedne strane, i Vlade Države Izraela, s druge strane, odobrava se u ime Unije (7).

            Članak 2.
            Predsjednik Vijeća u ime Unije šalje obavijest predviđenu u članku 30. stavku 2. Sporazuma.

            Članak 3.
            Stajalište koje treba zauzeti u ime Unije u pogledu odluka Zajedničkog odbora iz članka 27. stavka 6. točke (a) Sporazuma, koje se odnose na uključivanje zakonodavstva Unije u Prilog IV. Sporazumu, podložno potrebnim tehničkim prilagodbama, izražava Komisija nakon što ga podnese na savjetovanje Vijeću ili njegovim pripremnim tijelima, kako o tome odluči Vijeće.

            Članak 4.
            Članak 4. stavci od 2. do 5. te članci 5. i 6. Odluke 2013/398/EU prestaju se primjenjivati na dan stupanja na snagu ove Odluke.

            Članak 5.
            Ova Odluka stupa na snagu na dan donošenja.

            Sastavljeno u Bruxellesu 26. lipnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Suglasnost od 17. lipnja 2020. (još nije objavljena u Službenom listu).

            (2)  SL L 208, 2.8.2013., str. 3.

            (3)  Odluka 2013/398/EU Vijeća i predstavnika vlada država članica Europske unije, koji su se sastali u okviru Vijeća, od 20. prosinca 2012. o potpisivanju, u ime Europske unije, i privremenoj primjeni Euromediteranskog sporazuma o zrakoplovstvu između Europske unije i njezinih država članica, s jedne strane, i Vlade države Izraela, s druge strane (SL L 208, 2.8.2013., str. 1.).

            (4)  SL L 64, 7.3.2015., str. 3.

            (5)  Odluka Vijeća (EU) 2015/372 od 8. listopada 2014. o potpisivanju, u ime Unije i njezinih država članica, i privremenoj primjeni Protokola o izmjeni Euromediteranskog sporazuma o zračnom prometu između Europske unije i njezinih država članica, s jedne strane, i Vlade Države Izraela, s druge strane, kako bi se uzelo u obzir pristupanje Republike Hrvatske Europskoj uniji (SL L 64, 7.3.2015., str. 1.).

            (6)  Presuda Suda od 28. travnja 2015., Komisija/Vijeće, predmet C-28/12, ECLI:EU:C:2015:282.

            (7)  Tekst Sporazuma objavljen je u SL L 208, 2.8.2013., str. 3., zajedno s odlukom o potpisivanju.